Observatorul Prahovean organizează o serie de patru dezbateri electorale cu principalii candidați la Primăria Ploiești. Prima dintre ele va avea loc în această seară, de la ora 20:00 și va fi transmisă pe platformele ziarului nostru. Dezbaterea va fi moderată de Marius Nica și Bogdan Enache.
La prima dezbatere, care va avea loc la Filarmonica din Ploiești, au confirmat prezența următorii candidați la Primăria Ploiești:
Mihai Polițeanu – candidat independent;
Răzvan Enescu – candidat Alianța Dreapta Unită;
Bogdan Nica – candidat PNL;
Alexandru Săraru – candidat AUR.
Deși a fost invitat, primarul în funcție, Andrei Volosevici, nu a confirmat participarea.
Prima dezbatere va avea ca temă principală infrastructura rutieră și parcările, însă candidații își vor prezenta și alte proiecte din programele lor electorale.
”Candidații vor avea posibilitatea de a-și adresa întrebări pentru că ne dorim o dezbatere în adevăratul sens al cuvântului” a declarat Marius Nica, unul dintre cei doi moderatori.
La rândul său, celălalt moderator, Bogdan Enache a explicat care este scopul dezbaterilor electorale organizate de Observatorul Prahovean.
”Nu mai vreau să aleg un primar doar pentru că arată bine într-un pliant sau o reclamă uriașă de pe blocuri. Vreau să văd ce proiecte are, ce propune alegătorilor, iar dezbaterea este cea mai bună soluție” a precizat Bogdan Enache.
Dezbaterile vor fi transmise live pe următoarele suporturi:
www.observatorulph.ro – aprox. 100.000 vizitatori unici/zi, https://www.facebook.com/ObservatorulPrahovean – 171.000 urmăritori, https://www.youtube.com/@Observatorul_PH – 14.300 urmăritori, https://www.youtube.com/@ICarsRO – 5.999 urmăritori, https://www.youtube.com/@emisiuneaprocesverbal – 2.900 urmăritori.